Dhori Qiriazi

Dhori Qiriazi (Lëngëza, 3 janar 1933 - Tiranë, 2 tetor 2009) ka qenë poet lirik, shkrimtar, përkthyes dhe studiues shqiptar.

 Biografia 
U lind në Lëngëzë të Kolonjës në vitin 1933, i biri i Dhimitër Qiriazit. Ka mbaruar studimet në Fakultetin e Historisë dhe Filologjisë në Tiranë në vitin 1958 për gjuhë-letërsi dhe histori. Ka punuar si mësues në qytetin e Ersekës dhe në fshatrat e Kolonjës deri në vitin 1988, kur doli në pension. Mban titullin "Mësues i Popullit".

Dhori Qiriazi është një nga zërat e veçantë dhe poetët lirikë më brilantë në letërsinë shqipe e viteve 60. Filloi të botojë që në vitin 1953.

Gjithashtu, është shquar si përkthyes ku ka sjellë në shqip me cilësi të lartë poetë botërorë. Nga viti 2003, për përkthimin e shkëlqyer të poezive të Robert Bërnsit, është antar i përjetshëm i Klubit "Bërns" (Irvine Burns Club) në qytetin Irvine në Skoci. Ka botuar një sërë librash studimorë ku do të veçonim "Memorjen" e Gjon Muzakës dhe monografinë "Krishterimi në Shqipëri", e para monografi e këtij lloji në Shqipëri. Ka mbledhur në një libër, për herë të parë, këngët e krahinës së Kolonjës dhe të Leskovikut, botuar nën titullin "Flakët e vatrës".

Vdiq në Tiranë më 2 tetor 2009.

 Tituj të veprave 
 Kur zemra rreh së pari (1958) Gjovalin shkurtaj dhe Enver Hysa : Gjuha Shqipe për të huajt dhe shqiptarët jashtë atdheut
 Balada intime (1963) 
 Poema e ushtarit(1968) 
 Pishat me kristale (1971) 
 Poezia shqipe (1974) 
 Poezi (botuar në Prishtinë) (1976)
 Vitet (1982)
 Blerta (1981)
 Nekrasov, "Kush rron i lumtur në Rusi" (1982)
 Guri i kripës (1984) 
 Kukuli dhe shigjeta (1986) 
 Libri i këngëve - Petrarka (përkthim) (1995)
 Memorje - Gjon Muzaka (përkthim dhe pajisje me shënime) 1996)
 Gjauri, I burgosuri i Shilonit - Bajron (përkthim)  1996)
 Lirika Antike Greke, Antologji (përkthim) (1997)
 Dhimitër Kamarda, studim (1997)
 Poezi - Robert Bërns (përkthim) (1998)
 Kujtime mbi Tolstoin (përkthim) (1998)
 Kufoma e gjallë - L. Tolstoi (Dramë) (përkthim) (1998)
 Krishterimi në Shqipëri (2000)
 Baladat intime (2001)
 Sheshi i Shatrivanit - S. Kuazimodo (përkthim) (2001)
 Letra nga Shqipëria - Xh.K.Hobhauz (përkthim) (2001)
 Nga shpirti i shkrimtarëve dhe artistëve - F.Niçe (përkthim)(2001)
 Stinët njerëzore - Xh. Kits (përkthim) (2001)
 Flakët e vatrës (2002)
 Kaligrame lirike (ese) (2002)
 Zemër gruaje, tregime (përkthim) (2002)
 Krishtërimi në Shqipëri (ribotim) (2005)
 Lirikat e borës - poezi '(2007)'
 Xhorxh Bajron, Nusja e Abidos (përkthim) (2007) XH. Rumiu "Mas'navi Manavi" - poezi (përkthim) (2007)'
 Vajza e pashait, - tregime (19 shtator 2009)
 A. S. Pushkin "Poezi, Poemë, Drama në vargje" - përkthim (12.11.2009)
 ''Dikur në vjeshtë - poezi, Tirana Times, 2014

 Referime 

Kategoria:Poetë shqiptarë
Kategoria:Shkrimtarë të realizmit socialist
Kategoria:Mësues i Popullit
Kategoria:Lindje 1933
Kategoria:Vdekje 2009
Kategoria:Njerëz nga Kolonja
Kategoria:Përkthyes prej anglishtes në shqip
Kategoria:Përkthyes prej italishtes në shqip
Kategoria:Përkthyes prej rusishtes në shqip